Diari Oficial de la Generalitat Valenciana


Sumari del DOGV 9015, del 08-02-2021 (2021/1040)

RESOLUCIÓ de 27 de gener de 2021, de la consellera de Justícia, Interior i Administració Pública, per la qual s'aprova inicialment la relació de llocs de treball del Servei Comú Processal de l'Arxiu Judicial Territorial de la Comunitat Valenciana, Depòsit de Peces de Convicció i Vehicles.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9015

Data del DOGV
:   08-02-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/1040


Data del document
:   27-01-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * personal
    * concurs administratiu

RESOLUCIÓ de 27 de gener de 2021, de la consellera de Justícia, Interior i Administració Pública, per la qual s'aprova inicialment la relació de llocs de treball del Servei Comú Processal de l'Arxiu Judicial Territorial de la Comunitat Valenciana, Depòsit de Peces de Convicció i Vehicles. [2021/1040]  
Estableix la Llei orgànica del Poder Judicial, en l'article 521, que l'ordenació del personal i la seua integració en les diferents unitats que conformen l'estructura de les oficines judicials es realitzarà a través de les relacions de llocs de treball que s'aproven i que, en tot cas, seran públiques.  
Les relacions de llocs de treball contindran la dotació de tots els llocs de treball de les diferents unitats que componen l'oficina judicial, inclosos aquells que hagen de ser exercits per secretaris judicials (en l'actualitat lletrats de l'Administració de justícia), i indicaran la seua denominació, ubicació, els requisits exigits per l'acompliment, el complement general de lloc i el complement específic.  
  
D'altra banda, l'article 522 de l'esmentada llei disposa que les comunitats autònomes amb competències assumides, amb l'informe previ del Consell General del Poder Judicial i la negociació amb les organitzacions sindicals, aprovaran inicialment les relacions de llocs de treball de les oficines judicials dels seus respectius àmbits territorials. L'aprovació definitiva correspondrà al Ministeri de Justícia, que només podrà denegar-la per raons de legalitat.  
Que la relació de llocs de treball ha sigut negociada amb les organitzacions sindicals en la Mesa Sectorial de Justícia celebrada el passat dia 14 de febrer de 2019, i el Consell General del Poder Judicial en data 3 de desembre de 2020 ha emés l'informe previ, en sentit favorable.  
  
La Direcció General de Pressupostos, de la Conselleria d'Hisenda i Model Econòmic, ha informat favorablement en data 27 d'agost de 2019.  
En virtut del que s'ha exposat, de conformitat amb el que es disposa en els articles 521 i 522 de la Llei orgànica del poder judicial, i en virtut de les atribucions que em confereix el Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
  
Primer  
Aprovar inicialment la relació de llocs de treball del Servei Comú Processal de l'Arxiu Judicial Territorial de la Comunitat Valenciana, Depòsit de Peces de Convicció i Vehicles, que es conté en l'annex a aquesta resolució.  
  
Segon  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València o d'aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la notificació, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se potestativament un recurs de reposició davant del mateix òrgan que la dicta, en el termini d'un mes, comptat des de l'endemà de la notificació o qualsevol altre recurs que estime procedent per a la defensa dels seus interessos.  
  
València, 27 de gener de 2021.- La consellera de Justícia, Interior i Administració Pública: Gabriela Bravo Sanestanislao.